33. schôdza NR SR - 14.deň - B. popoludní
Dátum: 2025-04-15
Poslanec: Glück, Richard (SMER - SD)
Druh vystúpenia: Vystúpenie v rozprave

267. Už mi to ide? Dobre. Ďakujem veľmi pekne za slovo. Pán poslanec Dubéci, nie, však ja mám dosť času, ja mám dosť času, v pohode, v pohode. V pohode, v pohode, pohodička, však už je dosť hodín, nebudeme sa tu už rozčuľovať, žiadne negatívne emócie, nič, v pohode. Pán poslanec Dubéci, s veľkou noblesou si vystupoval, mne sa to fakt páčilo, ja som sa aj pobavil, bolo to príjemné, až dokým sa nevnorila pani Mesterová, ktorá prišla z telky nabrúsená, neviem, čo vám tam dali na jedenie v tej TA3-ke. Nemajú rozbité ústa ani jeden? Či ste neublížili kolegom. (Reakcie z pléna.) No veď sa pýtam, veď sa pýtam. (Prerušenie vystúpenia predsedajúcim.) Žiga, Peter, podpredseda NR SR Pán poslanec Glück, pán poslanec Glück, poďte k veci, poďte k téme, dobre? Glück, Richard, poslanec NR SR Veď dobre, dobre. Tak so zlou náladou sa vrátila pani kolegyňa. Že čo? (Reakcia z pléna.) Aha, pardon. No, pán poslanec Dubéci, no tak ja som fakt nechcel hovoriť o Sorosovi, ale vy ste začali. Vy ste začali hovoriť o pánovi Sorosovi, trošku ste sa z toho tak smiali, ale mne sa to tiež nepáči, že čo robí pán Soros, ale to treba o tom hovoriť. No však píšte si. Treba si (smiech), treba si pozrieť to video, kde ani, ja sa už aj bojím povedať, že komu, s kým, teda že kto to hovoril, aby ste to nezobrali osobne, že útočím na rodinu vášho pána predsedu, tak nepoviem, ale všetci vedia, o kom hovorím, keď sa chválil, že pán Soros je jeho skoro najlepší priateľ a robil si tam srandu, že v podstate je neškodný, aleže sa mu podarilo v zásade položiť britskú libru, čiže až taký je slabý, a že okrem iného bez jeho peňazí by nikdy nebol na Slovensku porazený Mečiar. Bolo také video, alebo som si ho vymyslel? Pán Dubéci ho nevidel, ale vy všetci na ľavej strane ste ho asi videli, podľa mňa ho videli všetci na Slovensku, pani Mesterová ho možno tiež videla, keby som jej ho pustil, tak možno by vytrhla mikrofón, ja som myslel, že vytrhnete mikrofón, keď končíte s tou faktickou. Buďte dáma, pani kolegyňa. (Reakcia z pléna.) Však kľudne, však diskutujme, v pohode, ja mám dosť času. (Zaznievanie gongu. Prerušenie vystúpenia predsedajúcim.) Žiga, Peter, podpredseda NR SR Ja ešte môžem využiť inštitút, že preruším rokovanie a... (reakcie z pléna) môžme, môžme aj tak, keď nemáte čas. Pán poslanec Glück, venujte sa téme, nediskutujte s poslancami, hovorte k veci. Glück, Richard, poslanec NR SR Tak snažím sa, ale mi do toho trošku zasahujú, no, ešte nie som až... nie, ja som iba konštatoval, aby ste nevylomili mikrofón, keď končíte faktickú. Čiže Soros, no Soros, s pánom starým seniorom, nechcem hovoriť jeho meno, aby neboli poštípaní kolegovia z opozície, sa zhodli na tom, že bez peňazí Georga Sorosa by nikdy nebol porazený Mečiar. A dnes sa tu smejú z toho, keď niekto spochybňuje Sorosa alebo keď niekto hovorí o Sorosovi v kontexte, v kontexte keď váš premiér počas vašej vlády mu v zásade nemal problém priklepnúť 16,9 mil. eura a, pán poslanec Dubéci, vy ste sa tak pýtali, že ukážte mi jednu jedinú schému, jeden jediný grant, ktorý nie je zverejnený v Centrálnom registri zmlúv. Tento. Je tam zverejnená zmluva medzi ministerstvo práce, sociálnych vecí a rodiny a medzi Nadáciou otvorenej spoločnosti Georga Sorosa, toho dobrého deduška, ktorý bol až taký dobrý. A hovorili ste, že má židovský pôvod, tak ja vám poviem, že má židovský pôvod a je taký super, že sa chválil, a o tom je tiež video, on sám to povedal, že nemal problém sa podieľať na arizácii v Maďarsku počas druhej svetovej vojny. To sú fakty, pán kolega, ja vám to video ukážem, tak prestaňte tu hovoriť, že to je super dedo, ktorý nerobí nič iné, iba všetkým rozdáva peniaze a nič za to nechce. A vo voľnom čase, vo voľnom čase sa podieľa na tom, aby padla mena v Británii a padali vlády na celom svete, kde sa mu nepáči demokracia, kde opäť niektorí predsedovia strán, nechcem menovať, aby ste sa neurazili, nechcem menovať, ale istý predseda, kto, Šimečka písal prácu o tom, že ako sa robia rozvraty v krajinách, písal práce o tom, akým spôsobom sa má prevziať moc iným ako demokratickým spôsobom. Ale nechcem hovoriť meno, lebo väčšina potom tu ste poštípaní a vlastne nie, o ňom môžem, to iba o jeho rodine nemôžem, okej, berem. Čiže tu je tá schéma, pán kolega, a to je ten problém, že dnes je v centrálnom registri zmluva medzi ministerstvom práce, sociálnych vecí a rodiny, počas vašej vlády tri mesiace pred voľbami, 2. 6. 2023, pričom 30. septembra boli voľby, priklepla 16,9 mil. eur, toto nájdete v Centrálnom registri zmlúv, fajn, ale kde nájdete tú schému, ktorá hovorí o tom, že Nadácia otvorenej spoločnosti Georga Sorosa, to je ten dobrý dedko, to je ten filantrop, že 16,9 mil. eur, pán Dubéci, hovorím, pýtali ste sa, tak vám teraz odpovedám, tak mi nájdite v centrálnom registri, že kde je napísaná tá schéma, kde má k nej občan prístup, že sa môže pozrieť, že čo sa urobilo s každým jedným eurom z tých 16,9 mil. eur, ktoré vaša vláda zverila do rúk Georga Sorosa. Takú nenájdete. A presne na to má slúžiť tento zákon. Presne na to má slúžiť zákon, o ktorom sa tu dnes bavíme, ktorého sa snažíte ostrakizovať, že je ruský zákon, ja viem, toto je tá fintička, ktorú používali bývalé vlády, aj vaša progresívna Ódorova vláda, že dali ste nálepku ruský a okamžite bol vypnutý človek. Dali ste nálepku, že to sú ruské médiá, tak ich vypol Národný bezpečnostný úrad. Výborne. Dali ste niekomu nálepku, že je ruský agent, tak ho odstíhali a donútili ho sa priznať, lebo ho niekto videl, že zobral 500 eur od ruskej ambasády. Ale keď pani Tódová v Denníku N zobrala 50-tisíc z americkej ambasády, tak to je fajn, lebo to je na rozvoj demokracie. Majte rovnaký meter. Pán Dubéci, vadilo vám, že niekto hajloval, kto bol hore na tom balkóne. Ale vadí vám, že hajloval niekto, kto tu zvykne sedieť vo vašej lavici? To vám vadí? Ja som nepočul jedno jediné stanovisko klubu Progresívne Slovensko. Majme rovnaký meter na americkú ambasádu, na ruskú ambasádu, na hajlujúceho človeka hore na balkóne a na hajlujúceho človeka, ktorý sedí v lavici Progresívneho Slovenska. Pán Dubéci, hovorili ste o ruskom návrhu zákona a my tak nefungujeme ako médiá, ktoré sa dajú zablokovať, lebo poviete, že je ruské médium, tak ho niekto zablokuje. My máme jednoducho taký názor, že tento zákon je potrebný a dokonca je to európsky návrh zákona. Európsky dvor audítorov jasne poukázal na to, že Európska komisia nedostatočne dáva pozor na transparentnosť mimovládok. Vy ste si tu trošku to celé, samozrejme, prispôsobili, že vy ste povedali, že ono nekritizuje mimovládky, že ono kritizuje Európsku komisiu. Fajn a mimovládky robia čo? No len to, čo im dovoľuje Európska komisia. Tak asi logicky, a vy nie ste hlúpy človek, pán Dubéci, vám to celkom rýchlo zapaľuje, tak viete, že keď kritizujete nie mimovládky, ale kritizujete toho, kto vytvára podmienky na to, ako mimovládky fungujú, a keď Európska komisia urobí to, čo urobiť má, aby napríklad nedošlo k lobingu v hodnote 2 mld., ktoré dostávali, nie, 2 mld. išli na Green Deal, na Green Deal išli 2 mld. (reakcie z pléna), ako? Čo vymyslel Šefčovič? Ale, prosím vás. Dve miliardy dostali, dostali, teda išli z mimovládnych organizácií, ktoré lobovali europoslancov, aby hlasovali za ďalšie a ďalšie zelené politiky, ktoré likvidujú európsku ekonomiku. Čiže Európska únia má s týmto problém, s touto transparentnosťou mimovládok a ja som veľmi rád, že my na Slovensku sme prijali v rámci tejto vládnej koalície konsenzus, že lobing bude upravený ako celok. Pán Dubéci, dávate mi vaše slovo, že budete hlasovať za taký zákon, ktorý upraví lobing ako celok, aj keď tam budú mimovládne organizácie? (Reakcia z pléna.) Dobre, tak beriem, že áno. Hovorím, hovorím, pán kolega, vy ste tu ešte boli poštípaný, že niekto hovoril, že mimovládky, že ľudia z prostredia mimovládok, že to niekto pomenoval, tak ste to zobrali ako útok, ja to beriem ako neutrálny pojem, beriem to ako fajn, neberiem to ani nič iné ako keď niekto robil nejaké iné povolanie, na tom sa zhodnem s vami, ale myslím si, že každý jeden, každá jedna mimovládna organizácia, každá jedna, má právo vykonávať akúkoľvek činnosť chce. A tento návrh zákona im nechce do toho hovoriť nič. Nič im nezakazuje, prosím, tak neprekrúcajte realitu, tento zákon hovorí iba o tom, aby slovenská verejnosť vedela, akým spôsobom sú vynakladané finančné prostriedky, dnes to nevedia. Dnes to nevedia, pán kolega, perfektný príklad je, že 46 % z peňazí od Sorosovej nadácie, ktoré dostali z Európskej únie, nemajú zverejnenú účtovnú uzávierku. To je v poriadku? Štyridsaťšesť percent, to je zhruba 2,4 mil. euro. Ešte raz, pán Dubéci, ja vám to vysvetlím. Ministerstvo práce, sociálnych vecí a rodiny 16,9 mil., za rok 2023 bolo vyčerpaných zhruba 9 mil. a z toho 46 % nezverejnilo účtovnú uzávierku ani výročnú správu. To je podľa vás v poriadku. Čo máte proti tomu, aby bol zverejnený výkaz transparentnosti, aby všetky pochybnosti išli preč? Ja na tom nevidím nič zlé. Pán Dubéci, neboli by ste radšej, keby 16,9 mil. (reakcie z pléna) išlo skutočne na pomoc Ukrajine? Neboli by ste radšej? Ja by som bol určite radšej. (Reakcia z pléna.) Vás sa bojím, vy na mňa nehovorte (povedané s pobavením). Však ale veď aj pán Dubéci bol taký interaktívny smerom na Mažgúta, ktorý nemá hlas, tak ja som si dovolil byť taký interaktívny smerom k Dubécim, k Dubécimu, pardon, neviem, ako sa to skloňuje správne. (Reakcia z pléna.) To je veľká pravda. Takže aby sme to tu zbytočne nenaťahovali, treba povedať ešte raz, že tento zákon neni ruský, je európsky. Tento zákon nikomu nezatvára ústa, nikomu nenarúša jeho ústavné práva, naopak (reakcia z pléna), sekunda, sekunda, pani kolegyňa, alebo poďte. (Reakcia z pléna.) Áno. (Reakcia z pléna.) Všade by ho mali mať. Všade by ho mali dať. (Búrlivá reakcia z pléna.) Dajte faktickú. (Reakcia z pléna.) Je to, aha, dobre, no tak budem sa snažiť. Myslím si, že Slovensko môže byť premiantom a vyjde, vyjde v ústrety požiadavkám aj Európskej komisie a vyjde požiadavkám Európskemu dvoru audítorov. (Reakcia z pléna.) A v Benátskej komisii hovoria o lobingu, že nie je stigmatizujúci prvok, tak ako ste vy klamali. Takže ja si myslím, že môžeme byť hrdí na Slovensko, že prináša túto iniciatívu, z ktorej si môžu brať príklad aj ostatné krajiny a verím tomu, že sa konečne prestanú zneužívať finančné prostriedky nás, Európskej únie, na to, aby skutočne išli na požadovaný účel, ktorý deklarujú mimovládne organizácie. O nič iné nám nejde, nikomu nejdeme nič brať, nikomu nejdeme nič zakazovať, len nech každý povie, o čo mu ide, nech každý povie, kto ho platí, a keď berie peniaze zo štátneho rozpočtu, nech náležitým spôsobom informuje verejnosť. Ďakujem. (Potlesk.)